DA Den Europæiske Unions Tidende L 172/1

KOMMISSIONENS FORORDNING (EU) 2016/1015

af 17. juni 2016

om ændring af bilag II og III til Europa-Parlamentets og Rådets forordning (EF) nr. 396/2005 for så vidt angår maksimalgrænseværdier for 1-naphthylacetamid, 1-naphthyleddikesyre, chloridazon, fluazifop-P, fuberidazol, mepiquat og tralkoxydim i eller på visse produkter

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), og artikel 49, stk. 2, og

ud fra følgende betragtninger:

(1) Der er i del A i bilag III til forordning (EF) nr. 396/2005 fastsat maksimalgrænseværdier for 1-naphthylacetamid, 1-naphthyleddikesyre, chloridazon, fluazifop-P, fuberidazol, mepiquat og tralkoxydim.

(2) Den Europæiske Fødevaresikkerhedsautoritet (i det følgende benævnt »autoriteten«) har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for 1-naphthylacetamid og 1-naphthyleddikesyre (2). Den foreslog, at definitionen på restkoncentration ændres, og konkluderede, at der manglede visse oplysninger vedrørende maksimalgrænseværdierne for æbler, pærer, tomater og auberginer, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at der manglede oplysninger vedrørende maksimalgrænseværdierne for appelsiner, citroner, mandariner, kirsebær, ferskner, blommer, druer, jordbær, hindbær, spiseoliven, kiwier, kartofler, peberfrugter, agurker, courgetter, meloner, vandmeloner, spinat, bønner (friske, med bælg), bønner (friske, uden bælg), ærter (friske, med bælg), ærter (friske, uden bælg), asparges, selleri, artiskokker, bønner (tørrede) og cikorierødder, og at der var behov for yderligere overvejelser blandt de ansvarlige for risikostyringen. Maksimalgrænseværdierne for disse produkter bør sættes til bestemmelsesgrænseværdien.

(3) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for chloridazon (3). Den foreslog, at definitionen på restkoncentration ændres. Den anbefalede at sænke maksimalgrænseværdien for sukkerroer (roden). For andre produkter anbefalede autoriteten at bevare de gældende maksimalgrænseværdier. Den konkluderede, at der manglede oplysninger vedrørende maksimalgrænseværdierne for vårsalat, salat, bredbladet endivie, havekarse, langskulpet vinterkarse, salatsennep, rød sennep, portulak, asparges, kardoner, selleri, fennikel, artiskokker, porrer, rabarber, urteudtræk (tørrede blomster), urteudtræk (tørrede blade), krydderier (bark), krydderier (knopper) og krydderier (støvfang), og at der var behov for yderligere overvejelser blandt de ansvarlige for risikostyringen. Autoriteten angav, at der forventes en mulig akkumulering af chloridazonrestkoncentrationer i visse afgrøder dyrket i vekseldrift og beregnede maksimalgrænseværdier for de pågældende produkter, hvor der tages hensyn til denne mulige akkumulering ved forskellige genbeplantningsintervaller, og valget af den påkrævede mulighed blev overladt til de ansvarlige for risikostyringen. For de pågældende produkter, hvor aktivstoffet ikke må anvendes, er der uundgåeligt restkoncentrationer fra jorder, hvor aktivstoffet tidligere blev anvendt på andre afgrøder. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 på det niveau, autoriteten har peget på. Autoritetens konkluderede, at der manglede visse informationer vedrørende maksimalgrænseværdierne for rødbeder, peberrod, hvidløg, kepaløg, skalotteløg, blade og skud af Brassica, spinat, bladbeder, krydderurter, svin (muskel, fedtvæv, lever og nyrer), kvæg (muskel, fedtvæv, lever og nyrer), får (muskel, fedtvæv, lever og nyrer) og geder (muskel, fedtvæv, lever og nyrer) og mælk (kvæg, får og geder), og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning.

(4) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for fluazifop-P (4). Den foreslog, at definitionen på restkoncentration ændres. Autoriteten anbefalede at sænke maksimalgrænseværdierne for grapefrugter, appelsiner, citroner, limefrugter, mandariner, mandler, paranødder, cashewnødder, kastanjer, hasselnødder, macadamia, pekannødder, pinjekerner, pistacienødder, valnødder, æbler, pærer, kvæder, abrikoser, kirsebær, ferskner, blommer, spisedruer og druer til vinfremstilling, stængelfrugter, andre små frugter og bær, figner, spiseoliven, kumquat, kiwier, bananer, ananas, yams, hvidløg, skalotteløg, agurker, drueagurker, salat og andre salatplanter, spinat, portulak, bladbeder, julesalat, krydderurter, asparges, selleri, fennikel, tørrede ærter, solsikkefrø, rapsfrø, sennepsfrø, almindelig hjulkrone, sæddodder, oliven til oliefremstilling og cikorierødder. For andre produkter anbefalede den at forhøje eller bevare de gældende maksimalgrænseværdier. Den konstaterede, at der var en risiko for forbrugerne ved maksimalgrænseværdierne for tomater, peberfrugter, salathoveder og friske bønner uden bælg. Disse maksimalgrænseværdier bør derfor sænkes. Autoriteten konkluderede, at der manglede visse oplysninger vedrørende maksimalgrænseværdierne for jordbær, gulerødder, urteudtræk (tørrede blomster, blade og rødder), humle, krydderier (frø, frugt og bær og rødder og jordstængler), svin (muskel, fedtvæv, lever og nyre), kvæg (muskel, fedtvæv, lever og nyre), får (muskel, fedtvæv, lever og nyre), geder (muskel, fedtvæv, lever og nyre), fjerkræ (muskel, fedtvæv og lever), mælk (kvæg, får og geder) samt fugleæg, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at der manglede oplysninger vedrørende maksimalgrænseværdierne for forårsløg, porrer og bomuldsfrø, og at der var behov for yderligere overvejelser blandt de ansvarlige for risikostyringen. Maksimalgrænseværdierne for disse produkter bør sættes til bestemmelsesgrænseværdien.

(5) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for fuberidazol (5). Autoriteten anbefalede at sænke maksimalgrænseværdierne for byg, havre, rug og hvede.

(6) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for mepiquat (6). Den foreslog, at definitionen på restkoncentration ændres, og anbefalede at øge eller beholde de gældende maksimalgrænseværdier for adskillige produkter. Den konkluderede, at der manglede visse oplysninger vedrørende maksimalgrænseværdierne for rapsfrø, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdien for dette produkt fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at der manglede oplysninger vedrørende maksimalgrænseværdierne for hørfrø og solsikkefrø, og at der var behov for yderligere overvejelser blandt de ansvarlige for risikostyringen. Maksimalgrænseværdierne for disse produkter bør sættes til bestemmelsesgrænseværdien.

(7) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for tralkoxydim (7). Den foreslog, at definitionen på restkoncentration ændres, og konkluderede, at der manglede visse oplysninger vedrørende maksimalgrænseværdierne for korn af byg og korn af hvede, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning.

(8) For produkter, for hvilke anvendelsen af det pågældende plantebeskyttelsesmiddel ikke er godkendt, og for hvilke der ikke findes importtolerancer eller Codex-maksimalgrænseværdier (CXL-grænseværdier), bør maksimalgrænseværdierne fastsættes til bestemmelsesgrænseværdien eller til standardmaksimalgrænseværdien som angivet i artikel 18, stk. 1, litra b), i forordning (EF) nr. 396/2005.

(9) Kommissionen har rådført sig med EU-referencelaboratorierne for restkoncentrationer af pesticider om behovet for at ændre visse bestemmelsesgrænseværdier. For en række stoffers vedkommende konkluderede laboratorierne, at den tekniske udvikling gør det nødvendigt at fastsætte specifikke bestemmelsesgrænseværdier for visse varer.

(10) På baggrund af autoritetens begrundede udtalelser og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 14, stk. 2, i forordning (EF) nr. 396/2005.

(11) Unionens handelspartnere er gennem Verdenshandelsorganisationen blevet hørt om de nye maksimalgrænseværdier, og deres bemærkninger er taget i betragtning.

(12) Forordning (EF) nr. 396/2005 bør derfor ændres.

(13) For at gøre det muligt, at produkter kan markedsføres, forarbejdes og forbruges normalt, bør der i nærværende forordning fastsættes overgangsforanstaltninger for de produkter, der er produceret inden ændringen af maksimalgrænseværdierne, og for hvilke der foreligger data om, at der er opretholdt et højt forbrugerbeskyttelsesniveau. Da en risiko for forbrugerne ikke kan udelukkes med den nugældende maksimalgrænseværdi, bør værdien for fluazifop-P på 0,01 mg/kg for peberfrugter gælde for alle disse produkter fra datoen for anvendelsen af denne forordning.

(14) Før de ændrede maksimalgrænseværdier træder i kraft, bør medlemsstaterne, tredjelande og fødevarevirksomhedsledere have en rimelig frist til at forberede sig, så de kan opfylde de nye krav, som ændringen af maksimalgrænseværdierne medfører.

(15) Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE FORORDNING:

Artikel 1

Bilag II og III til forordning (EF) nr. 396/2005 ændres som angivet i bilaget til nærværende forordning.

Artikel 2

For aktivstofferne 1-naphthylacetamid, 1-naphthyleddikesyre, chloridazon, fuberidazol, mepiquat og tralkoxydim i og på alle produkter, finder forordning (EF) nr. 396/2005 stadig anvendelse i den ordlyd, den havde, før den blev ændret ved nærværende forordning, på produkter, der er produceret inden den 19. januar 2017.

For aktivstoffet fluazifop-P i og på alle produkter, bortset fra peberfrugter, finder forordning (EF) nr. 396/2005 stadig anvendelse i den ordlyd, den havde, før den blev ændret ved nærværende forordning, på produkter, der er produceret inden den 19. januar 2017.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 19. januar 2017.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. juni 2016. På Kommissionens vegne Jean-Claude JUNCKER Formand

(1) EUT L 70 af 16.3.2005, s. 1.

(2) Den Europæiske Fødevaresikkerhedsautoritet: »Review of the existing maximum residue levels (MRLs) for 1-naphthylacetamide and 1-naphthylacetic acid according to Article 12 of Regulation (EC) No 396/2005«. EFSA Journal (2015);13(8):4213.

(3) Den Europæiske Fødevaresikkerhedsautoritet: »Review of the existing maximum residue levels (MRLs) for chloridazon according to Article 12 of Regulation (EC) No 396/2005«. EFSA Journal (2015);13(9):4226.

(4) Den Europæiske Fødevaresikkerhedsautoritet: »Review of the existing maximum residue levels (MRLs) for fluazifop-P according to Article 12 of Regulation (EC) No 396/2005«. EFSA Journal (2015);13(9):4228.

(5) Den Europæiske Fødevaresikkerhedsautoritet: »Review of the existing maximum residue levels (MRLs) for fuberidazole according to Article 12 of Regulation (EC) No 396/2005«. EFSA Journal (2015);13(9):4220.

(6) Den Europæiske Fødevaresikkerhedsautoritet: »Review of the existing maximum residue levels (MRLs) for mepiquat according to Article 12 of Regulation (EC) No 396/2005«. EFSA Journal (2015);13(8):4214.

(7) Den Europæiske Fødevaresikkerhedsautoritet: »Review of the existing maximum residue levels (MRLs) for tralkoxydim according to Article 12 of Regulation (EC) No 396/2005«. EFSA Journal (2015);13(9):4227.